open-index/open-wikipedia-markdown huggingface dataset:
Ered Mithrin

**Ered Mithrin** eller **Gråfjellene** er en var fjellkjede i J.R.R. Tolkiens Midgard. Gråfjellene lå nord i Rhovanion, nord for Myrkskog.

Gråfjellene er de siste restene av veggen Ered Engrin (Jern fjellene), som en gang strakte seg over hele den nordre delen av Midgard, men den ble ødelagt i det første tidevervet.

Nord for Ered Mithrin lå Forodwaith. Dette landet var kjent som *Dor Daidelos* i det første tidevervet, men det meste av dette landet ble ødelagt i Ardas omforming etter det første tideverv.

I kart fra det andre tidevervet og det tredje tidevervet ser det ut som Ered Mithrin bare var en nordre gren av Hithaeglir, men i virkeligheten er denne fjellkjeden mye eldre, og stammer fra Ardas skapelse, mens Tåkefjellene ikke var blitt skapt før etter De to lampers år.

Der Ered Mithrins vestre ende møter Hithaeglir ligger fjellet Gundabad fjellet. Dvergene har holdt fjellet for hellig i uminnelige tider, men det var også der Angmars gamle hovedstad lå. Det stykke med fjell som ligger vest for Hithaeglir former ennå en kjede med Gråfjellene og er kjent som Angmars fjell, men også det er en rest av Ered Engrin.

Den østre enden av Ered Mithrin var delt i to grener, og mellom dem lå *Vissenheiene* (*Ødeheiene*), og der bodde det ennå drager. Etter det kom et langt hull før man kom til Jernhøene som fortsatte Ered Engrins gamle linje. Erebor var ikke en del av noen av fjellkjedene.

Fra øst til vest strakte fjellene seg omtrent 350 Númenoriske mil, og fra fjellene i Ered Mithrin kom også elvene Grålin og Langvell som er opphavet til Anduin, og Skogstrømmen i Myrkskog. 

Fra gammelt av har Gråfjellene vært brukt som gruver av dvergene av Durins folk, men i det tredje tidevervet hadde alle dvergenes forsvarsverk blitt feid til side og dragene hadde plyndret det. Nå virket det som Gråfjellenes eneste formål hadde vært å skille Forodwaith fra Villenland.
----
Det er også kjent en annen fjellkjede ved navnet **Gråfjellene** i Tolkiens Midgard. Den er sett på et kart i Ambarkanta (en del av *The Shaping of Middle-earth*): her er Gråfjellene en serie fjell som fortsetter Blåfjellene dom den vestre kant av *Endor*, men på den søndre delen av kontinentet. Siden det ikke finnes noe kart av hele verden fra etter første tideverv, er det ukjent om denne fjellkjeden fortsatt eksisterer id et tredje tideverv.
Trond Bredesen

**Trond Nordahl Bredesen** (født 19. april 1956 i Drammen) er en norsk illustratør. 

Bredesen er utdannet ved ettårig tegnelinje på Formingslærerhøgskolen på Notodden og Fachhochschule Münster i Tyskland, der han studerte fra 1979 til 1983. Han har siden arbeidet frilans, fra 1988 i tegnerfellesskapet «Illustratørene» i Oslo. 

Som illustratør har han arbeidet med et bredt spekter av oppdrag innen design, kommunikasjon og reklame; han har arbeidet med det meste fra emballasje og profilillustrasjoner til aviser og bøker, deriblant som illustratør for Bjørn Sortlands mange titler i barnebokserien om «Kunstdetektivene». Bredesen behersker flere tegne- og maleteknikker, og varierer ofte stilen, men har gjennomgående en sikker strek med klar figurtegning, gjenkjennelige detaljer og hyppig bruk av grafiske effekter.

Bredesen har fått flere priser for arbeidene sine, blant annet Gullblyanten for TINE-illustrasjonene sine på 1990-tallet, i Visuelt-konkurransen, Årets vakreste bøker og Kulturdepartementets illustrasjonspris. Tegnet ny logo for Synnøve meieriprodukter i 2012 og hadde illustrasjoner på Freia melkesjokolades store høstkampanje/konkurranse i 2015.

Trond Bredesen viste arbeider fra flere tiår i en retrospektiv separatutstilling i Galleri Grafill R21 i Oslo i 2016. 

Bredesen bor i Oslo.

## Bibliografi

* *Mora mi* (No Comprendo Press, 2023; ISBN 9788282551120)

## Plateomslag
* Jonas Fjeld Band: *[[Endelig (Uff, ikke nå igjen)]]* (1976)
* Prima Vera: *[[Prima Vera (album)|Prima Vera]]* (1977)
* Prima Vera: *[[Brakara]]* (1978)
* Jonas Fjeld Band: *[[Make up]]* (1979)
* Prima Vera: *[[Salmer og sanger vi gjerne hiver]]* (1979)
* Prima Vera: *[[Best of Ebba]]* (1981)
* Prima Vera: *[[Den 5te]]* (1981)
* Prima Vera: *[[Ha ha he he ho! (De gærne har'e godt)]]* (1982)
* Prima Vera: *[[Absolute Prima Vera]]* (1994)
* Tango Dango: *[[Tango Dango (album)|Tango Dango]]* (1994)
* Sølvguttene & Karsten Isachsen: *[[Julens vakreste (Sølvguttene & Karsten Isachsen-album)|Julens vakreste]]* (1995)
* Prima Vera: *[[The Prima Vera Show]]* (1999)
* Prima Vera:  *[[Rest of the best vol 2,5]]* (2000)
* Prima Vera: *[[Det beste fra Prima Vera]]* (2016)
* Jørgen & Jørgensen: *[[Tia åpenbarer]]*(2016)

## Referanser


## Eksterne lenker

* Trond Bredesen presentert i tegnerfellesskapet «Illustratørene» 
* Intervju 2010
* Digital faksimileutgave av Tor Edvin Dahls «Detetktivboka» (1998) med karakteristiske illustrasjoner av Trond Bredesen 
* Trond Bredesen viser tegneteknikk i ''Illustrasjon'', utgitt av Yrkesopplæring 1999 (digital blakopi)
Mammalogi

**Mammalogi** er læren om pattedyr (Mammalia), og utgjør dermed en gren av zoologien. En faglærd kalles en **mammalog**, men det er ikke like vanlig å bruke denne yrkestittelen. Det er mer vanlig å tittelere seg enten biolog eller zoolog.

## Eksterne lenker
* Utdanning.no sin yrkesbeskrivelse av mammalog
±

**Pluss/minus**-tegnet «**±**» er et symbol med flere bruksområder:
* Opprinnelig er «±» et matematisk symbol som betyr «pluss eller minus». For eksempel har den kvadratiske ligningen x^2 = 4 to løsninger, +2 og -2, slik at løsningen kan angis som x = \pm 2.
* I empiriske vitenskaper brukes «±» ofte for å angi feilmarginene rundt en måling eller et estimat. Når f.eks. kroppsmassen til hunnlige krykkjer angis som
::*m* = 430 g ± 33 g (S.D.),
:så betyr dette at 430&nbsp;gram er det gjennomsnittlige estimatet, men at kroppsmassene til individelle fugler varierer *mellom* 430&nbsp;g &ndash; 33&nbsp;g = 397&nbsp;g og 430&nbsp;g + 33&nbsp;g = 463&nbsp;g (og ikke, som i matematikken, at kroppsmassen er 397&nbsp;g *eller* 463&nbsp;g). I parentes angis feilmålet som er brukt (i dette tilfellet standardavvik, noe som forteller oss at vi kan forvente å finne at 68&nbsp;% av populasjonen ligger mellom «ytterpunktene»).
* I omgangsspråk og ikke-faglige publikasjoner ser man også at «±» brukes ensbetydende med «om lag». Når man f.eks. snakker om «en ryggsekk på ±20&nbsp;kilo», mener man at sekken veier rundt 20&nbsp;kilogram, men at den også kan veie 21 eller 18&nbsp;kilogram. Den vitenskapelige måten å uttrykke dette på, hadde vært
::*m* ≈ 20 kg (se omtrent lik)
:eller f.eks.
::*m* = 20 kg ± 2 kg.
* I formelen \cos(\alpha \pm \beta) = \cos \alpha \cos \beta \mp \sin \alpha \sin \beta\, forekommer tegnene \pm  og \mp . De betyr at ligningen uttrykker to likheter, en der de øverste tegnene brukes og en der de nederste brukes.
:: Altså:
:::\cos(\alpha + \beta) = \cos \alpha \cos \beta - \sin \alpha \sin \beta\,
::og
:::\cos(\alpha - \beta) = \cos \alpha \cos \beta + \sin \alpha \sin \beta\,
På datamaskiner kan symbolet «±» skrives ved hjelp av Alt+0177.
Riksdagsvalget i Tyskland 1881

**Valget i Tyskland 1881** var femte føderale valg i Tyskland etter den tyske riksgrunnleggelse.

## Resultater

### Alsace-Lorraine
Belegost

**Belegost** er en fiktiv by fra J.R.R. Tolkiens Midgard. Den var en av de to byene dvergene hadde i Blåfjellene (Ered Luin). Det vestrøne navnet var **Mickleburg**.

Belegost lå i den søndre delen av fjellkjeden og var hjemmet til det av dvergenes hus som er kjent som *Broadbeams* på engelsk. Navnet til Belegost på dvergenes språk, Khuzdul, var *Gabilgathol* som har en ukjent betydning. *Belegost* betyr *Stor festning*. Helt fram til slaget Nirnaeth Arnoediad var Azaghâl kongen deres.

Dvergene i Belegot var venner med Sindaene, og senere også med Noldoene av Beleriand. De ble ikke med dvergene fra Nogrod i Doriaths fall, og prøvde faktisk å råde vennene sine fra det.

Ulikt Nogrod i nord, overlevde Belegost delvis Vredens krig, selv om den hadde blitt *ødelagt* på det tidspungtet: Mange av dvergene fra Belegost sluttet seg til dvergene av Durins folk i Khazad-dûm 60 år etter krigen, men Ered Luin forble mange dvergers hjem (inkluderende noen dverger av Durins folk) i hvert fall til begynnelsen av det fjerde tidevervet.
Riksdagsvalget i Tyskland 1890

**Valget i Tyskland 1890** var det åttende føderale valg i Tyskland etter den tyske riksgrunnleggelse.

## Resultater

### Alsace-Lorraine

## Referanser
Richard av Conisburgh, 3. jarl av Cambridge

**Richard of Conisburgh, 3. jarl av Cambridge** (født ca. 1375, død 5. august 1415) var sønn av Edmund of Langley, 1. hertug av York, og dermed barnebarn av kong Edvard III av England. Han ble født på Conisburgh Castle i Yorkshire, og ble den tredje jarl av Cambridge da hans bror frasa seg tittelen i 1414. 

I 1406 giftet han seg med Anne Mortimer, som etterkommer av Edvard III gjennom kongens sønn Lionel av Antwerpen. Det var gjennom henne av yorkistene krevde tronen under rosekrigene. De fikk en datter, Isabella, og sønnen Richard Plantagenet, 3. hertug av York.

Etter Annes død giftet Cambridge seg med Matilda Clifford. Ekteskapet ble antagelig inngått kort tid før det ble avslørt at han var involvert i et komplott mot kong Henrik V like før kongens felttog i Frankrike. Han mistet alle titler og eiendommer, og ble henrettet i Southampton før kongens flåte la ut. Hans bror Edward of Norwich, 2. hertug av York falt i slaget ved Agincourt.

## Referanser
Riksdagsvalget i Tyskland 1898

**Valget i Tyskland 1898** var det 10. føderale valg i Tyskland etter den tyske riksgrunnleggelse.

## Resultater

### Alsace-Lorraine
Valget i Tyskland 1924 (mai)

**Valget i Tyskland 18. mai 1924** var det 16. føderale valg i Tyskland etter den tyske riksgrunnleggelse, og det tredje under Weimarrepublikken.

Valget ga fremgang for KPD og for NSDAP. Etter valget overtok Wilhelm Marx' andre regjering. Et nytt valg ble holdt i desember samme år.
Valget i Tyskland 1924

**Valget i Tyskland 1924** kan vise til:

*Valget i Tyskland 1924 (mai)
*Valget i Tyskland 1924 (desember)
Jernhøene

**Jernhøene** er en fiktiv fjellgruppe i J.R.R. Tolkiens Midgard. Jernhøene ligger helt nordøst av Midgard, og like øst for Erebor. Det er hjemmet til mange dverger og det er mange gruver der. I *[[Hobbiten]]* kommer dvergkrigeren Dáin II Jernfot og krigerne hans fra Jernhøene til unnsetning for Thorin Eikenskjold i femhærerslaget.
Fåset

**Fåset** er ei bygd i Tynset kommune i Innlandet med 334 innbyggere per 2015. 

Bygda har en egen barneskole, med klasser fra 1. til 7. trinn med tilhørende barnehage. Bygda har også to musikkorps, Fåset skolekorps (stiftet i 1966) og Fåset musikklag (stiftet 20. april 1892). Forsamlingshuset «Gimle» ble bygget i 1927/1928 og ble restaurert i 1958. Senere ble forsamlingshuset omgjort til grendehus.

Fra Fåset går fylkesvei 2244 gjennom Fådalen til Savalen, hvor en finner «Julenissens hus», alpinanlegg, hotellet Savalen Fjellhotell og Spa, og hytteområder.

## Referanser
Forbundsdagsvalget i Tyskland 1998

**Forbundsdagsvalget i Tyskland 1998** var det 36. føderale valget i Tyskland. Ved dette valget tapte de konservative og liberale flertallet i Forbundsdagen og dermed regjeringsmakten til en koalisjon av SPD og De grønne, noe som innebar slutten på Helmut Kohls 16 år lange periode som kansler. Da Kohl gikk av, var han den lengst regjerende tyske kansler siden Otto von Bismarck.

## Resultater
Scottish Crime and Drug Enforcement Agency

**Scottish Crime and Drug Enforcement Agency** (**SCDEA**) var en skotsk politietat som skulle forebygge og bekjempe alvorlig og organisert kriminalitet som berører Skottland på nasjonalt og internasjonalt nivå. Etaten ble opprettet 1. april 2001 og var underlagt eksekutivkomitéen i det skotske parlamentet. SCDEA samarbeidet nært med de lokale politistyrkene i Skottland og det britiske politiet.

## Eksterne lenker
* Scottish Crime and Drug Enforcement Agency
Jarl av Cambridge

**Jarl av Cambridge** var en tittel i Englands høyadel. Den ble opprettet hele syv ganger, først i 1340 for William of Juliers, 1. jarl av Cambridge. Tittelen døde ut i 1671, og bare de høyere titlene hertug av Cambridge og marki av Cambridge har blitt gjenopprettet. 

## Jarler av Cambridge

### Første opprettelse - 1340

### Andre opprettelse - 1362

### Tredje opprettelse - 1414

### Fjerde opprettelse - 1619

Subsidiær tittel var *Baron av Innerdale*.

### Femte opprettelse - 1659

### Sjette opprettelse - 1664

### Syvende opprettelse - 1667
Niels Hartmann

**Niels Hartmann** (født 11. april 1948, død 23. februar 2009) var en norsk illustratør og maler. Han hadde utdannelse fra Duncan of Jordanstone College of Art der han studerte 1968–1970. Hartmann hadde en rekke separatutsillinger og deltok på Statens høstutstilling. Han ble innkjøpt av blant andre Nasjonalgalleriet. Bildene hans er kjennetegnet ved en kontrollert akvarellteknikk i klare farger og motiver med ofte nærmest fotorealistiske utsnitt og skyggevirkninger.

## Referanser


## Eksterne lenker
* Hjemmesider
* Niels Hartmann presentert hos tegnerfellesskapet ''Illustratørene'' i Oslo
Simen Brenne

**Simen Brenne** (født 17. mars 1981) er en norsk tidligere fotballspiller.

## Karriere
Brenne startet karrieren som spiss i Fredrikstad-klubben Selbak turn og idrettsforening. Han signerte for Moss i 2000, hvor han tilbragte fire sesonger, før han returnerte til hjembyen og signerte for FFK i 2004, hvor han ble omskolert til midtbanespiller.

Før 2007-sesongen gikk han til Lillestrøm for syv millioner kroner. Brenne ble ingen suksess på Romerike, og i november 2008 gikk han til Odd. Overgangssummen skal ha vært på nærmere fem millioner. 8. februar 2013 ble han presentert som Strømsgodsetspiller. Etter kontraktens utløp ble han frigitt av Godset. I mai 2015 ble han klar for Tippeligaklubben Sarpsborg 08, men etter et år i Østfold-klubben, ga han seg i Tippeligaen. Han spiller nå for Råde IL i 4. divisjon. 

Brenne fikk sin første landskamp og sitt første landslagsmål i EM-kvalifiseringen mot Tyrkia mars 2007. Han har spilt totalt 15 landskamper. Nå er han trener for Korsvoll IL

## Referanser


## Eksterne lenker
* 
* 
* 
*  Omtale på ffksupporter.no
Dagfinn Enerly

**Arne Dagfinn Enerly** (født 1972) er en norsk tidligere fotballspiller.

Enerly, som vokste opp på Ammerud, ble vanligvis brukt som høyreving, og spilte sist for Fredrikstad. Han hadde tidligere spilt eliteseriefotball for Skeid, Moss og Rosenborg.

## Klubbkarriere
Enerly debuterte i Tippeligaen i 1996 som Skeid-spiller, og gjorde seg bemerket med sin fart, teknikk og sine langskudd. I 1998 var Skeid tilbake i 1. divisjon og gikk på en økonomisk smell som førte til at han gikk til Moss, hvor han spilte tre sesonger før han ble signert av Rosenborg. Enerly tilbrakte tre og en halv sesong på Lerkendal, og fikk med seg tre seriegull &ndash; men han ble aldri fast på laget, og etter å ha fått svært lite spilletid i 2004, gikk han til Fredrikstad midtveis i sesongen.

I 2005-sesongens siste kamp, mot Start, den 29. oktober, kolliderte Enerly med lagkamerat Øyvind Hoås, og brakk nakken. Han begynte å bruke rullestol og var førstemann som gjennomførte ti kilometer i Oslo Maraton i elektrisk rullestol.

I august 2007 ble det, etter initiativ fra FFKs supporterklubb Plankehaugen, fattet styrevedtak om at drakt nr 8 i FFK, nummeret Enerly brukte i den skjebnesvangre Start-kampen, skulle fredes og således aldri kunne benyttes av noen av FFK-spiller. I 2014 var han en stund del av trenerteamet i FFK.

I et portrettintervju i ''Aftenpostens'' Aften den 8. februar 2007 omtalte Skeids daglige leder Terje Martinsen, Enerly som tidenes beste Skeid-spiller.

Han ble kåret til Årets forbilde på Idrettsgallaen 2008.

## Landslagskarriere
Han spilte to kamper for det norske landslaget, den første i en vennskapskamp mot Georgia i 1996 (som innbytter for Jan Åge Fjørtoft), og den andre i en vennskapskamp i 2001 mot Sør-Korea. Han var også landslagsspiller i fotballtennis.

## Statistikk

 Kun seriekamper.

## Litteratur
* *Så fort kan livet snu*, Jens O. Simensen, Aschehoug, 2007, 
* *Veien videre,* Jens O. Simensen, Aschehoug, 2014 

## Se også
* Branimir Poljac

## Referanser


## Eksterne lenker
* 
*
Finansdepartementet (USA)

**Det amerikanske finansdepartementet** (*Department of the Treasury*) er et departement i den amerikanske regjeringen opprettet i 1789 for å forvalte de føderale myndighetenes inntekter.

## Byråer

## Tidligere byråer
Fra sin opprettelse 5. juli 1865 til 1. mars 2003 var U.S. Secret Service underlagt Finansdepartementet.

Også Bureau of Alcohol, Tobacco and Firearms var underlagt Finansdepartementet, men ble overført til Justisdepartementet i 2003.

## Se også
*Liste over Amerikas forente staters finansministre

## Referanser

## Eksterne lenker
*
Nasjonalkonservatisme

**Nasjonalkonservatisme** er en retning innenfor konservatismen som, i større utstrekning enn liberalkonservatismen, betoner nasjonalstatens rolle, vektlegger nasjonale interesser, og er mer opptatt av tradisjonelle sosiale og etiske syn. Nasjonalkonservative i Europa er som regel skeptiske til økt europeisk integrasjon, og ønsker enten en tilbaketrekning eller begrensning av EU-samarbeidet, og en restriktiv innvandringspolitikk. Nasjonalkonservative partier har ofte sine kjernevelgere på landsbygda.

Begrepet har hatt skiftende betydning ut ifra tid og sted, men en nasjonal tendens innen konservatismen kan føres helt tilbake til tidlig på 1800-tallet. I Tyskland og Frankrike fikk den stor gjennomslagskraft med Johann Gottfried von Herder, Georg Wilhelm Friedrich Hegel, Adam Müller von Nitterdorf, Johann Gottlieb Fichte, Friedrich Schlegel, Friedrich Julius Stahl, Heinrich von Treitschke, Charles Maurras og Maurice Barrès som noen sentrale tenkere. Den nasjonale konservatismen hadde et utenrikspolitisk utsyn som stod i motsetning til Klemens von Metternichs internasjonalistiske konservatisme med utspring fra det flernasjonale Østerrike-Ungarn. De nasjonalkonservative tenkerne skilte seg også fra mer religiøst forankrede konservative, som Karl Ludwig von Haller, som så bort ifra ulikheter i folkekarakter og lignende.

Nasjonalkonservatismen fikk også utløp i Norge gjennom bondereisningen, målsaken og lekmannskristendommen. Forfatteren Aasmund Olavsson Vinje kan sees som en eksponent for en norsk nasjonalkonservatisme.

Nasjonalkonservative i nåtidens Europa definerer seg ofte i et motsetningsforhold til liberalkonservative. Deler av Fremskrittspartiet har ønsket å knytte an partiet til nasjonalkonservative ideer. Norgesdemokratene er et programfestet nasjonalkonservativt parti. *[[Document.no]]* har også plassert seg selv innenfor en nasjonalkonservativ diskurs.

## Referanser


## Eksterne lenker
*
Erling Havnå

**Erling Mathias Havnå** (født 1957) er en norsk tidligere kickbokser som har tatt medaljer, nasjonalt og internasjonalt. Han har også vært trener. Han ble rikskjent gjennom sin deltakelse i NOKAS-ranet.    

Havnå er født i Oslo, men vokste opp i Arendal. Han er utdannet rørlegger og hadde dette som yrke ved siden av sin idrettskarriere.     

Han startet med kickboksing på 1970-tallet vant EM-sølv i 1979 og EM-gull i 1980. Han fikk også sølv i VM i 1991. Han var den første i Norge som fikk sort belte i kickboksing og i 2003 ble han den første i Norge med 6. gradering. Han har også vært involvert i idretten på organisasjonsnivå. Blant annet så har han vært landslagstrener i kickboksing og han var også sentral i treningsteamet rundt broren, bokseren Magne Havnå. I 1984 var han med på å stifte Norges Kickboksingforbund. I 1990 tildelte Norges Kickboksingforbund ham Æresstatuetten.    

I 2007 ble han dømt til 16 års fengsel for sin deltakelse i NOKAS-ranet. Han ble prøveløslatt uten møteplikt fra Bastøy fengsel i 2015. I 2019 medvirket han i en episode av dokumentarserien *[[Da Norge sto stille]]* på TV 2. Episoden omhandlet NOKAS-ranet og hans rolle der.

## Familie
Erling Havnå er bror av kickbokseren og bokseren Magne Havnaa (1963-2004). Han er trener for sin nevø, bokseren Kai Robin Havnaa. Han har vært hjelpetrener i flere år, men tok over hovedtreneransvaret en periode våren 2019 da trener Joey Gamache var skadet.

## Referanser


## Eksterne lenker
*
Forbundsdagsvalget i Tyskland 1972

**Forbundsdagsvalget i Tyskland 1972** var valget til den 7. tyske Forbundsdagen og ble avholdt 19. november. Valget omfattet bare Vest-Tyskland og ikke det daværende DDR.

Det var første gang etter etableringen av Forbundsdagen i 1949 at det ble avholdt valg før utgangen av den ordinære valgperioden på fire år. Valget førte til det beste resultatet for SPD i partiets historie.

## Berlin
Som følge av den tyske delingen etter den andre verdenskrigen og alliert okkupasjon av Berlin, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin (i praksis Vest-Berlin) hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.

## Bakgrunn og valgkamp

Den regjerende SPD/FDP-koalisjonen hadde tapt sitt flertall i parlamentet fordi medlemmer av særlig FDP, men også SPD, forlot partiet i protest mot Willy Brandts Ostpolitik, og isteden ble medlemmer av CDU/CSU.  

CDU/CSU hadde forsøkt å avsette Brandt ved å fremme et konstruktivt mistillitsforslag med Rainer Barzel som kanslerkandidat, men det hadde til alles overraskelse mislyktes. Senere ble det oppdaget forhold som tydet på at to konservative parlamentsmedlemmer var blitt bestukket av Stasi for ikke å stemme for mistillitsforslaget. 

President Gustav Heinemann måtte skrive ut nyvalg da den sittende regjeringen ikke hadde noe styringsdyktig parlamentarisk grunnlag. Valgkampen kom hovedsakelig til å handle om østpolitikken, og CDU/CSU beskyldte Brandt for å være en forræder og viste også til at han (kortvarig) hadde kjempet mot den tyske hæren under den andre verdenskrigen, mens han var norsk soldat. CDUs valgslagord, lansert av den nasjonalkonservative Alfred Dregger, var *Freiheit statt Sozialismus* (*frihet istedenfor sosialisme*). 

Valget førte til at SPD og FDP gjenvant majoriteten. Brandt hadde nettopp mottatt Nobelprisen. Østpolitikken hadde også stor personlig betydning for mange tyskere, som for første gang på flere tiår fikk anledning til å besøke sine tidligere hjem og gjense familien i det kommunistiske Øst-Europa. SPDs slagord var «Brandt må forbli kansler». 

Selv om Brandt vant valget, måtte han likevel gå av allerede to år senere da hans nærmeste medarbeider Günter Guillaume ble avslørt som kommunistisk spion og stilt for retten for landsforræderi.

## Resultater

Valgdeltakelsen var på 91,1&nbsp;%.

## Referanser


## Eksterne lenker
*
Brokke kraftverk

**Brokke kraftverk** er et vannkraftverk som ligger i Valle kommune i Agder fylke.

## Beliggenhet og produksjon
Kraftverket regulerer elven Otra. Det utnytter et fall på 303 meter fra Botsvatn, som reguleres mellom 551 og 491 moh. Botsvatnet tilføres vann fra Holen kraftverk. Det hentes også inn vann fra flere bekkeinntak. Fra Botsvatnet føres vannet i en 31&nbsp;km lang tunnel til kraftstasjonen.

Kraftverket har installert fire francisturbiner på totalt 330 MW. I et normalår produserer kraftverket rundt 1,5 TWh.

## Eierskap
Det eies av Otra Kraft der Å Energi er majoritetseier, og startet produksjonen i 1964

## Referanser


## Kilder
* 
* NVE vannkraftdatabase
* Å Energi: Våre kraftverk
* Skagerak Kraft
* Otra Kraft

## Se også
* Bykle kommune: Historien om Bykildammen
Pans død

**Sagnet om Pans død** er et vandresagn som er kjent over et stort geografisk område. I Reidar Th. Christiansens vandresagnkatalog er sagnet ML 6070. I Norge er det nedtegna varianter fra alle landsdeler. Kjerna i sagnet er at det finnes vetter som lever side om side med menneskene, men som til vanlig er usynlige. Et menneske på reise hører en røst som ber ham overbringe et dødsbudskap når han kommer hjem. I norsk tradisjone er navnet på den døde ofte *Dild*. Budskapet er da *Dild datt i eld*, som også blir brukt som typetittel på sagnet. Men lokale varianter kan ha andre navn: I Telemark kan budskapet være *Dagbak, Dagbak! bed 'en Nottfag til fara fort, lisle Tapp i fjølli er daud*, På Helgeland kan det være: *Du mann, hels ho Kyla at han Kjel er daud!* og på Hålogaland kan det være: *Hels han Krylekropp som 'pund bordet satt at han Bal i elden datt!*  Når den reisende kommer hjem og forteller hva han har hørt, gir et usynlig vesen seg til kjenne som pårørende (som regel mor) og forlater stedet i all hast.

Den eldste trykte varianten av sagnet finnes hos Plutark, som i *Moralia* forteller om Epiterses, som under en sjøreise opplevde å bli liggende i vindstille utafor øya Paxos. Mange om bord hørte at det ble ropt fra øya på *Thamus*, som var skipets egyptiske los. Det ropes tre ganger, og når Thamus til slutt svarer, lyder det: *«Når du kommer til [[Palodes]], så meld at den store Pan er død!»* Når skipet seinere driver forbi Palodes, roper Thamus budskapet inn mot øya, og det reiser seg et klagekor av mange stemmer der inne, men ingen er å se.

Plutark forteller videre at tildragelsen vakte oppsikt i Roma da mannskapet kom tilbake og fortalte om den. Keiser Tiberius iversatte en gransking for å finne ut mer om Pan, og rådgiverne hans kom til at det måtte være den greske satyren Pan, sønn av Hermes og Penelope. Sagnet er blitt brukt av tidlige kristne menigheter som et bevis på at de hedenske gudene forsvinner ved Kristi komme.

I Norge er sagnet alltid knytta til underjordsfolket, og Dild er et huldrebarn som har falt i ilden. Mora befinner seg usynlig blant menneskene, der hun i noen varianter er i ferd med å stjele med seg mat el.l. Når hun får dødsbudskapet, skriker hun opp og blir et øyeblikk synlig før hun springer vekk.

Peter Chr. Asbjørnsen har to varianter av sagnet i «En aftenstund i et proprietærkjøkken» fra 1845.

## Referanser


## Kilder
*Inger M.Boberg: *Sagnet om den store Pans død*, 1934
*Svale Solheim: *Register til [[Norsk Folkeminnelags skrifter]] Nr. 1-49.*
Bakk

**Bakk** kan ha flere betydninger:

* Bakk (skip), øvre overbygg på et skip.
* brett eller kar for baking eller servering
* skål, *spyttebakk*,  fra skråtobakkens tid.
Forbundsdagsvalget i Tyskland 1990

:*Valget i Tyskland 1990* omdirigeres hit. For det siste valget til DDRs Folkekammer, se Folkekammervalget i DDR 1990

**Forbundsdagsvalget i Tyskland 1990** var valget til den 12. tyske Forbundsdagen og fant 2. desember det året. Valget fant sted kort tid etter den tyske gjenforeningen. Dette var det første valget til Forbundsdagen som borgerne i det tidligere DDR og borgerne av Berlin kunne delta i, og det første frie fellestyske valget siden 1933.

I oktober 1990 ble 144 representanter fra DDRs folkekammer representanter i Forbundsdagen. Ved valget 2. desember ble dette endret til at 123 av i alt 662 medlemmer av Forbundsdagen ble valgt fra de østlige delstatene.

## Resultater
Euforien som fulgte gjenforeningen gav de regjererende partiene (CDU/CSU og FDP) en betydelig fordel i både Vest-Tyskland og det tidligere DDR. Helmut Kohl ble gjenvalgt som kansler og regjeringspartiene økte sin oppslutning.

Ved dette valget ble sperregrensen brukt separat på den nye og den gamle delen av Forbundsrepublikken. Partier som stilte til valg i begge deler av landet og kom over sperregrensen i bare én av delene, ble likevel representert med de mandater som tilsvarte den totale stemmeandelen.

På grunn av denne regelen kom PDS (Partiet for demokratisk sosialisme) inn i Forbundsdagen, selv om de totalt fikk mindre enn 5&nbsp;% av stemmene. På den andre siden falt De grønne fra det tidligere Vest-Tyskland ut av Forbundsdagen, selv om de samlet sett fikk over 5&nbsp;%. Grunnen var at De grønne i det gamle Vest- og Øst-Tyskland ikke hadde fusjonert før valget, slik at de stilte med to partier (*Die Grünen* i vest og *Bündnis 90/Die Grünen* i øst), hvorav kun østpartiet passerte sperregrensa.

1 Det er angitt to endringer. Den første kolonnen angir endringene i forhold til det foregående valget til Forbundsdagen. Den andre kolonnen med kursive tall setter endringen i forhold til sammensetningen av Forbundsdagen umiddelbart før valget i 1990. Grunnene til de til dels store avvikene er:
* Som en del av foreningstratktaten mellom DDR og Forbundsrepublikken Tyskland hadde statene blitt enig om at DDRs Folkekammer (*Volkskammer*) skulle sende 144 representanter til Forbundsdagen fra og med den 3. oktober 1990. Disse representantene hadde blitt valgt av Folkekammeret den 28. september 1990 i tråd med Folkekammerets sammensetning etter det første og siste frie valget den 18. mars 1990.
* Borgere av Vest-Berlin hadde tidligere ikke hatt stemmerett ved valg til Forbundsdagen. Grunnen var at Vest-Berlin var underlagt direkte kommando fra de allierte og derfor offisielt ikke var del av Forbundsrepublikken. Istedenfor sendte Vest-Berlins delstatsparlament (*Abgeordnetenhaus*) 22 representanter til Forbundsdagen som hadde tale-, men ikke stemmerett. Fra og med den 8. juni 1990 hadde de imidlertid fått fulle parlamentariske rettigheter.
* Dessuten hadde tre medlemmer av De grønne forlatt partiet i løpet av Forbundsdagens ellevte valgperiode. Disse var etter dette partiløse. (Derfor taper «Andre» tre mandater i tabellen over.)

## Referanser


## Eksterne lenker
* 
* Valgersultater på internettsiden til Statistische Bundesamt
Forbundsdagsvalget i Tyskland 2002

**Forbundsdagsvalget i Tyskland 2002** fant sted den 22. september det året, for å velge medlemmer til den 15. Forbundsdagen. Gerhard Schröders regjeringskoalisjon mellom SPD og De grønne beholdt majoriteten i det tyske parlamentet med en meget knapp margin.

Den konservative opposisjonens kanslerkandidat var Edmund Stoiber. Opposisjonen angrep regjeringens evne til å håndtere den tyske økonomien, og profilerte seg også på tradisjonelle familieverdier og mot skatter (særlig på bensin).

Tidlig i valgkampen ledet de konservative sterkt på meningsmålingene, men frem mot valget minsket dette forspranget. Regjeringen vant betydelig oppslutning på grunn av sin motstand mot USAs krig mot Irak og Schröders personlige popularitet. Kort før valget ble bl.a. Sachsen rammet av flom, og Schröder var raskt til stede for å vise sympati med ofrene.

## Resultater

Selv om opposisjonen øket sin oppslutning og resultatet var usikkert hele valgnatten beholdt regjeringspartiene makten. SPD kompenserte for tap av velgere i vest med nye velgere i det tidligere DDR, der kommunistpartiets etterfølger, Partiet for demokratisk sosialisme, tapte betydelig oppslutning og falt under sperregrensen, slik at det bare var representert med to direktemandater.
Babord

**Babord** er et fartøys venstre side sett aktenfra(bakfra). Dette i motsetning til styrbord som er dets høyre side sett aktenfra(bakfra).

Navigasjonslys på fartøyets babord side er rødt.

Ordet *babord* stammer fra norrønt *bak* (bakk) og *borð* (kant). 
Vikingene styrte sine båter med styreåre (ror) som alltid var festet på styrbord side. Rormannen, som holdt styreåren med begge hender, stod delvis med ryggen mot båtens babord [*bak*] side.

En seilbåt sies å seile for babords halser når den har vinden inn fra babord.

## Se også
*Baug
*Akter
*Skipskonstruksjon

## Referanser
Baug

**Baug** (av norrønt *baugr* = bøyd eller ringformet kant, del av en ring, bue (jf. baufil)) blir i dag helst forstått som den forreste delen av et skip eller en båt. På store handelsskip vil dette bety fra det punktet der den parallelle delen av lasteområdet begynner å smalne av inn mot forstevnen.

Det finnes flere typer bauger, blant annet:

File:Bow-straight bow.svg|Rettstamn-baug
File:Bow-plumb bow.svg|Loddbaug
File:Bow-raked bow.svg|Hellende baug
File:Bow-curved bow.svg|Utsvinget baug
File:Bow-clipper bow.svg|Klipperbaug
File:Bow-bulbous bow.svg|Bulb-baug
File:Bow-inverted bow.svg|Invertert baug
File:Bow-ram bow.svg|Vedderbaug


Antonymet til *baugen* er akteren.

## Betalingsmiddel
Baug ble i tidligere tider brukt om ringformede ting og gjerne satt i forbindelse med fordums betalingsmidler i gull og sølv, som gjerne var formet som ringer eller spiraler som ble brutt av (såkalte *baugabrot*) og brukt som betalingsmiddel. Man kan derfor også kalle baug en tidlig form for penger.

## Se også
*Styrbord
*Babord
*Akter
*Skipskonstruksjon

## Eksterne lenker
*
Liste over broer i Norge etter lengde

**Liste over broer i Norge etter lengde** omfatter broer i Norge med lengde (full lengde over sjø eller land) på minst 400 meter.

## Broer i Norge
I alt er det i Norge ca. 16 700 broer på riks- og fylkesveiene og nesten 6000 broer på kommunale veier. Med noen unntak har de fleste av de lengste broene i landet blitt bygd etter 1970. Fergestrekninger over sund og fjorder er i stor grad blitt erstattet av broer. Siden tidlig i 1980-årene har imidlertid undersjøiske tunneler flere ganger blitt valgt til fordel for broer ved kryssinger av fjorder og sund.

De norske broene med de lengste brospennene er bygget som hengebroer og skråkabelbroer. Landets lengste bro, Drammensbrua, er en kassebro. Det er også to lange flytebroer i Norge: Nordhordlandsbrua (delvis flytebro og skråkabelbro) og Bergsøysundbrua. Lengden på brospenn har økt etter hvert som brobyggeteknikken er blitt bedre. Et stort antall av de norske broene er fritt frambygg-broer.

Mange av broene er blitt finansiert med bompenger. Dette gjelder blant annet Nye Svinesundsbroen, Drammensbrua, Askøybrua, Nordhordlandsbrua, Hardangerbrua, Helgelandsbrua, Vesterålsbruene (Hadselbrua, Sortlandsbrua og Andøybrua), Gjemnessundbrua og Bergsøysundbrua (Krifast), Stordabrua og Bømlabrua (Trekantsambandet), Osterøybrua og Hålogalandsbrua.

## Liste over veibroer på minst 400 meter
Listen kan sorteres for hver av kolonnene, altså etter navn, lengde, største spenn, åpningsår, veinummer, fylke eller kommune.

## Liste over jernbanebroer på minst 400 meter
:*Listen kan være ufullstendig*
Listen kan sorteres for hver av kolonnene, altså etter navn, lengde, største spenn, åpningsår, jernbane, fylke eller kommune.

## Se også
* Liste over broer i Norge

## Referanser


## Kilder
* Listen over veibroer er basert på en liste samlet av Eugenio A. Merzagora, publisert på Gunnar Lotsbergs  «The World's Longest Tunnel Page».
* Opplysninger om broene er hentet fra flere forskjellige kilder, blant annet boka *Våre bruer* av Johan Brun (ISBN 82-496-0760-0).
* https://vegkart.atlas.vegvesen.no/ - Søk Bru og filtrer på lengde >= 400

## Eksterne lenker
*
Elsfjord kirke

**Elsfjord kirke** ligger i Elsfjord i Vefsn kommune i Nordland. Kirken er bygget i tre og ble vigslet den 18. september 1955. Altertavlen er laget av Einar Nilsskog fra Drevja. Modellen av en Nordlandsbåt som henger i taket er laget av Magnus Rasmussen fra Hemnesberget.

## Historie
Den første henvendelsen om kirke i Elsfjord kom i 1862, mens Elsfjord var en del av Hemnes kommune og Hemnesberget var kirkestedet. Fra 1908 gjorde et bedehus i Elsfjord tjeneste som gudstjenestested. Først da Elsfjord ble skilt ut som egen kommune i 1929 ble arbeidet med eget kirkebygg mer konkret. Sluttregninga for kirkebygget var på 247.000 kroner, som var 150.000 kronere høyere enn kostnadsoverslaget.


Fil:Elsfjord church A.JPG
Fil:Elsfjord church B.JPG


Fil:Elsfjord church C.JPG
Fil:Elsfjord church D.JPG
Fil:Elsfjord church E.JPG
Fil:Elsfjord church F.JPG
Fil:Elsfjord church G.JPG


## Referanser


## Eksterne lenker
* 
*
USAs regjering

**USAs føderale regjering** ledes av presidenten og består av visepresidenten og (per 2025) 14 ministre (engelsk: secretaries). Ministrene leder departementer som er opprettet av Kongressen ved lov.

I tillegg kan presidenten gi kabinettstatus til andre offentlige posisjoner. I tillegg til de 15 ministrene og visepresidenten har fem andre embeter kabinettstatus i den nåværende regjeringen.

Regjeringsmedlemmer utnevnes av presidenten, men må godkjennes av et flertall i Senatet.

Den sittende regjeringen er Donald Trumps andre regjering.

## Medlemmer

De 15 ministrene er (i rekkefølge etter når departementene ble opprettet):

De stillingene som i tillegg til visepresidenten og ministrene har kabinettstatus under Obama, er:
* Stabssjef
* Administrator, Environmental Protection Agency
* Direktør, Office of Management and Budget
* Handelsrepresentant
* Lederen for rådet av økonomiske rådgivere
* FN-ambassadøren

## Referanser
Norge i fotball-VM 1994

Da Norge kvalifiserte seg til Fotball-VM 1994 var det andre gang laget skulle delta i turneringen. VM skulle for første gang arrangeres i USA, og i Norge var forventningene høye etter at  under «Drillo» hadde vunnet over fotballstormakter som ,  og .

## Kvalifisering

### Kamper

#### Norge - San Marino 10-0

#### Norge - Nederland 2-1

#### San Marino - Norge 0-2

#### England - Norge 1-1

#### Norge - Tyrkia 3-1

#### Norge - England 2-0

#### Nederland - Norge 0-0

#### Norge - Polen 1-0

#### Polen - Norge 0-3

#### Tyrkia - Norge 2-1

### Tabell

### Toppscorere
***5 mål:** Kjetil Rekdal
***3 mål:** Jostein Flo, Gunnar Halle, Gøran Sørloth
***2 mål:** Lars Bohinen, Jan Åge Fjørtoft, Jahn Ivar Jakobsen, Roger Nilsen
***1 mål:** Ronny Johnsen, Øyvind Leonhardsen, Erik Mykland

## Sluttspillet

### Norges VM-tropp

***Trener:** Egil Olsen
***Assistenttrener:** Arne Larsen Økland

### Kamper

#### Norge - Mexico 1-0

#### Norge - Italia 0-1

#### Norge - Irland 0-0

### Tabell
Mike Collins

**Mike Collins** (født 1961 i West Bromwich) er en britisk tegneserieskaper.

I Norge er Collins mest kjent for sitt samarbeide med Gunnar Staalesen om tegneserien *7 fjell*, en serie on bergensdetektiven Varg Veum prosjektert i syv bind publisert av Westwind forlag. Høsten 2007 var det utgitt tre bind.

Collins har fra før 1990 arbeidet som tekstforfatter og tegner for kjente britiske og amerikanske tegneserier som Superman, Batman, Wonder Woman, X-Men, Spider-Man, Daredevil, The Flash, Judge Dredd, Rogue Trooper, Slaine, Sub-Mariner, Martian Manhunter, Teen Titans og Legion of Superheros. Han har også tegnet for lisensierte prosjekter som Star Trek, Babylon 5, Dr. Who, Transformers, Zoids, Thundercats og Ghostbusters. Utover sitt arbeide med tegneserier har Collins arbeidet med bokillustrasjoner, reklame og animasjon.

## Referanser


## Eksterne lenker
* Mike Collins-ComicWiki
Federal Bureau of Prisons

**Federal Bureau of Prisons** (**BOP**) er en amerikansk føderal etat i Justisdepartementet som administrerer det føderale fengselssystemet. Etaten ble opprettet i 1930 for å samordne driften av de 11 føderale fengslene som eksisterte på den tiden. BOP har idag 106 institusjoner, 6 regionale kontorer, et hovedkontor, 2 treningssentre og 28 samfunnsstraffekontorer.

BOP har ansvar for 185&nbsp;000 føderale fanger, hvorav 85% holdes fengslet i føderale fengsler eller forvaringssentre, mens resten holdes i delstatlige, lokale eller private institusjoner gjennom kontrakt med BOP.

## Se også
* USAs føderale rettsvesen

## Eksterne lenker
*
Spesialagent

En **spesialagent** er en person med bemyndigelse til å handle i en annens sted innen et begrenset juridisk område. Det motsatte er en *generalagent* (se fullmektig), som har generell tillatelse til å opptre på vegne av en annen i dennes navn.

Betegnelsen *spesialagent* brukes hovedsakelig om kriminaletterforskere med bemyndigelse fra den amerikanske føderale staten til å håndheve visse føderale lover. Disse skiller seg fra etterforskere i de amerikanske delstatene, som vanligvis har generell fullmakt til å håndheve alle lover innen delstatens territorium.
De dødes gudstjeneste

**Sagnet om de dødes gudstjeneste** er et vandresagn som er kjent fra germansk, romansk og slavisk område. Kjernen i sagnet er et menneske som tar feil av tida og går til messe midt på natta, oppdager at både prest og menighet er gjengangere, blir advart av en avdød bekjent og flykter ut av kirka. I de fleste variantene berger vedkommende livet, men utgangen kan også være fatal.

Den eldste skriftlige varianten finnes hos Gregor av Tours fra det 6. århundre. På norsk område finnes sagnet i et stort antall varianter fra hele landet – også på samisk. Den eldste norske opptegnelsen er fra 1700-tallet, og er gjort av presten Hans Jacob Wille i Telemark. Peter Chr. Asbjørnsen gjengir en variant fra Christiania i fortellinga «En gammeldags juleaften» fra 1843.

## Litteratur
* Brynjulf Alver, Daudinggudstenesta: ein europeisk førestillingskrins i norsk tradisjon. *ARV* 1950, s.145 – 158
Reichswehr

**Reichswehr** (norsk: **Riksvernet**) var det tyske forsvaret fra 1919 til 1935 (fra 1919 til 1921 under navnet *Vorläufige Reichswehr*). *Reichswehr* bestod nesten bare av hæren og var derfor i praksis nærmest sammenfallende med denne forsvarsgrenen.

Dette var Weimarrepublikkens stående hær, og etter reglene for profesjonelle hærer fikk ikke medlemmene drive noen politisk aktivitet, inneha medlemskap i noe politisk parti eller stemme ved valg. 

## Bakgrunn
Etter den første verdenskrigs slutt gikk den tyske hæren i oppløsning; dette var også i det vesentligste krevd ved våpenstillstanden i Compiègneskogen. Mange veteraner gikk inn i de høyreorienterte frikorpsene, paramilitære grupper som deltok i de mange urolighetene etter krigens slutt. Den nylig grunnlagte Weimarrepublikken måtte da gjenoppbygge hæren, og 6. mars 1919 ble *Vorläufige Reichswehr* (norsk: det midlertidige riksvern) dannet. Versaillestraktaten la begrensninger på størrelsen på den nye tyske hæren. I 1921 ble *Vorläufige Reichswehr* omorganisert til *Reichswehr* for å oppfylle traktatens begrensninger.
 

## Organisasjon
Det nye *Reichswehr* besto av sju infanteridivisjoner og tre kavaleridivisjoner, i tillegg til en liten *[[Reichsmarine]]* («riksmarine»). Størrelsen på de væpnede styrkene kunne ikke overstige  mann. 
Etter at Adolf Hitler kom til makten i 1933 ble Tysklands væpnede styrker kraftig rustet opp. I 1935 ble *Reichswehr* ved lov gitt det nye navnet *[[Wehrmacht]]*, samtidig som verneplikten ble gjeninnført. Siden 1955 het det vesttyske forsvaret *[[Bundeswehr]]*, mens det østtyske forsvaret het *[[Nationale Volksarmee]]* («nasjonal folkearmé») og ble dannet i 1956. Sistnevnte ble oppløst i 1990 da DDR ble oppløst.

## Distinksjoner

## Referanser


## Se også
* ''Deutsches Heer

## Fotnoter


## Eksterne lenker
* 
* Deutsches Historisches Museum om Reichswehr (tysk)
* feldgrau.com om Reichswehr  (engelsk)
HSBC

**HSBC Holdings** er den største bankgruppen i verden. Den har hovedkontor i London. Historien går tilbake til *Hongkong and Shanghai Banking Corporation*, en bank grunnlagt av skotten Thomas Sutherland for å finansiere britisk handel i Det fjerne østen i 1865.

## Referanser


## Eksterne lenker
*
Hvitneset dvergnesebjørn

**Hvitneset dvergnesebjørn** (*Nasua nelsoni*) kalles også bare for **dvergnesebjørn**, og er et lite rovpattedyr i halvbjørnfamilien som holder til treskogen på øya Cozumel, like sør for spissen av Yucatánhalvøya i Mexico. Den listes her som egen art (Jones and Lawlor, 1965, Glatston, 1994), men det kan godt vise seg at den egentlig er en underart av hvitneset nesebjørn (*Nasua narica*). Taksonistene er uenige i øyeblikket. Noen (Decker, 1991) mener den skulle vært klassifisert som *Nasua narica nelsoni*.
## Eksterne lenker
*
Agent

**Agent** har flere betydninger:

*Selvstendig mellommann, se handelsagent og agentur
*Person med tillatelse til å handle i en annens sted, se fullmektig og kommisjonær
*Kriminaletterforsker, se spesialagent
*Etterretningsperson («hemmelig agent»), se spion
*Programvareagent, utfører forhåndsbestemte prosedyrer ut fra et sett med regler
*Intelligente agenter
*Agent provocateur
*Agenten - pappas liv og løgner, norsk dokumentar-TV-serie

## Se også
* Agens
* Aktør
Mark Calcavecchia

**Mark Calcavecchia** (født 12. juni 1960) er en amerikansk profesjonell golfspiller. Han ble født i Laurel, Nebraska, gikk på universitetet i Florida, ble profesjonell i 1981 og medlem av PGA-touren i 1982.

Calcavecchia var på sitt beste på slutten av 80-tallet og noterte sin største prestasjon i 1989 da han vant The Open Championship, en av golfsportens fire ''major''-turneringer. Dette året var hans eneste sesong på PGA-touren med flere seire, med to andre titler i tillegg til The Open.

Fra 2010 har han spilt på Champions Tour, touren for spillere over 50 år. Der har han én seier.

## Meritter
### Seire på PGA-touren
* 1986: Southwest Golf Classic
* 1987: Honda Classic
* 1988: Bank of Boston Classic
* 1989: Phoenix Open; Nissan Los Angeles Open; *[[The Open Championship]]*
* 1992: Phoenix Open
* 1995: BellSouth Classic
* 1997: Greater Vancouver Open
* 1998: Honda Classic
* 2001: Phoenix Open
* 2005: Canadian Open
* 2007: PODS Championship

## Lagturneringer
* Ryder Cup: 1987, 1989, 1991, 2002
* Presidents Cup: 1998

## Eksterne lenker
*
Livssynssamfunn

Et **livssynssamfunn** er en organisert gruppe av personer som har ett bestemt livssyn. Det er vanlig å skille mellom religiøse og sekulære livssyn, så begrepet livssyn (i videste forstand) omfatter alle trossamfunn og alle organiserte religiøse og ikke-religiøse grupper. Mange bruker dog begrepet livssyn utelukkende om de sekulære livssyn.

I Norge i dag er det tre organisasjoner som tradisjonelt forbindes med betegnelsen livssynssamfunn, nemlig Human-Etisk Forbund, Holistisk forbund og Humanistforbundet. Også Norsk Vegansamfunn regner seg som et livssynssamfunn, og veganisme ble i 2015 anerkjent som livssyn av Likestillings- og diskrimineringsombudet. Den europeiske menneskerettighetskommisjonen har også uttalt at veganisme er omfattet av livssynsbegrepet.

En forskriftsendring gir fra 1. januar 2007 norske livssynssamfunn med vigselsrett mulighet til etter søknad å registrere partnerskap.

## Se også
* Trossamfunn
* Samarbeidsrådet for tros- og livssynssamfunn

## Referanser




## Eksterne lenker
* Statistikk: Livssynssamfunn utenfor den Norske kirke, 01.01.2003
* Lov om tilskott til livssynssamfunn
*  Lov om trudomssamfunn og ymist anna
* Samarbeidsrådet for tros- og livssynssamfunn
Notarius publicus

**Notarius publicus** er latin og betyr offentlig protokollfører. 

## Norge
I Norge er notarius publicus en offentlig tjenestemann som utfører notarialforretninger. Utføring av notarialforretninger hører inn under tingretten. Til og med 2017 var borgerlig vigsel en notarialforretning. 

## Sverige
I Sverige utnevnes notarius publicus av länsstyrelsen og har til oppgave å hjelpe allmennheten med blant annet å:

* bestyrke navneunderskrifter, avskrifter, oversettelser og andre oppgaver om innholdet i handlinger,
* bevitne at oppbevaringsrom tilsluttes eller åpnes eller at forseglinger settes på eller brytes,
* kontrollere lotteritrekninger og lodde ut eller makulere obligasjoner, aksjer eller andre verdipapirer,
* etter annen kontroll eller undersøkelse levere redegjørelse for sine iakttagelser,
* oppta forklaringer om forhold av rettslig eller økonomisk betydning og overlevere slike forklaringar til tredjemann,
* bekrefte at en myndighet eller en person er behørig å utføre visse tjenestehandlinger eller at noen har en viss tjenestestilling eller kompetanse eller er behørig til å tre i stedet for noen annen, samt
* utferdige apostille.

Notarius publicus er ofte advokat eller for eksempel jurist ansatt av kommunen. Bestemmelser om notarius publicus finnes blant annet i loven (1981:1363) om notarius publicus.

## Se også
*Notarialforretning
*Notar

## Referanser


## Eksterne lenker
* Lov om notarius publicus
* Ekteskapsloven § 12 første ledd, bokstav b.
*  Ot.prp. nr. 23 (2001-2002) Om lov om notarius publicus
*  Notarius publicus i norsk rett. Av Erik Elstad
Helge Freder

**Helge Freder** (født 20. oktober 1893 i Bodø, død 3. august 1978) var en norsk bokhandler og politiker (Høyre).

Freder gikk inn i farens forretning, H. Sundems Bokhandel, i tidlig alder. Han overtok denne senere og drev den helt opp til høy alder.

Han var bystyrerepresentant for Bodø Høyre i flere perioder på 1940-, 1950- og 1960-tallet.

## Politiske verv

* Bystyrerepresentant for Bodø Høyre i perioden 1959-1963
* Bystyrerepresentant for Bodø Høyre i perioden 1955-1959
* Bystyrerepresentant for Bodø Høyre i perioden 1951-1955
* Bystyrerepresentant for Bodø Høyre i perioden 1947-1951

## Tillitsverv i politiske partier

* Leder av Bodø Høyre fram til juli 1945

## Referanser